Dunavecse Város Önkormányzata Pénzügyi, Ügyrendi, Humán és Városgazdálkodási Bizottsága

172-8/2025.

JEGYZŐKÖNYV

Készült a bizottság 2026. június 23-án /14,00-14,49 / megtartott üléséről



Az ülés helye: Városháza ülésterme

Jelen vannak:
Molnár Gyula képviselő, a bizottság elnöke, Sándor Zsombor képviselő, a bizottság elnökhelyettese, Aranyi János Gábor képviselő, a bizottság elnökhelyettese, Dallos Erika képviselő, a bizottság tagja, Mohácsi-Dér Gabriella képviselő, a bizottság tagja (5 fő)

Távol maradt (igazoltan):
Tóth József a bizottság nem képviselő tagja (1 fő)

Tanácskozási joggal jelen vannak:
Vörös Sándor polgármester, Kochné Vadászi Borbála alpolgármester, Nagy Erzsébet jegyző, Ginál Róbert gazdálkodási csoportvezető, dr. Tarnai Kitti hatósági csoportvezető, Gugyella Mariann óvodaigazgató (Százszorszép Óvoda), dr. Pándi Ottó intézményvezető (dr. Kolozs Gergely Kistérségi Egészségügyi Centrum), Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde), Aranyi Ágota intézményvezető (Vikár Béla Könyvtár)

Meghívottak: 
Pavelkó Nikoletta főigazgató (Duna Menti EGYMI)
Zavaczki Renáta ügyvezető (RenDoDental Kft.)

Jegyzőkönyvvezető: Marticsné Molnár Szilvia


Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Dallos Erika fogja aláírni. Javasolta, hogy a 2026. június 23-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal és a kiegészítéssel?

A bizottság tagjai 5 igen szavazattal, ellenszavazat nélkül az alábbi határozatot hozták:

111/2026. (VI. 23.) normatív
Napirend elfogadása
(2026. június 23.)
										H a t á r o z a t a

I. 2.)  Beszámoló a 2025/2026. tanév eredményeiről 
II. 3.)  Tájékoztató a bölcsőde nevelési-gondozási évéről
            III.        4.)  Szabadszállás város Önkormányzatának javaslata a Társulási
    	                    megállapodás módosítására
           IV.         5.)  Praxisjog átruházási kérelem 
           V.           6.) Szakrendelő intézményvezetői pályázata
           VI.         7.)  Kérelem helyi védettségi megszüntetésére
           VII.        8.)  Döntés Esélyegyenlőségi Jóléti Közalapítvány
                                megszüntetéséről
           VIII.       9.) Árajánlat kérése a szakrendelő felújítási pályázathoz
           IX.        10.) Műemlék épület felújításának támogatása (református templom)
           X.         11.) Döntés tetőfelújításra beérkezett árajánlatokról (Fő út 26.)
           XI.       12.)  Fejlesztési javaslatok megvitatása
           XII.      13.)  Úttervezésre árajánlat kérése

Zárt ülés:    1.)   Közcélú beruházással kapcsolatos árajánlatok 
                            bekérése (1-2 program)

A napirendi pontok elfogadása után megkezdődött azok egyenkénti tárgyalása.


I. Napirend:
2.)  Beszámoló a 2025-2026. tanév eredményéről
                        Előterjesztő: Vörös Sándor polgármester
                        Előterjesztésért felelős: oktatási intézmények vezetői
                        Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a bizottság témafelelősét, hogy ismertesse a napirendet.

Sándor Zsombor képviselő, a bizottság elnökhelyettese
Szeretettel köszöntök mindenkit, kezdeném olyan sorrendben a beszámolók bemutatását, ahogy a listán szerepelnek. Egyébként a beszámolók között összefüggések vannak. Szeretném megköszönni mindenkinek a beszámoló készítését, hiszen még be sem fejeződtek az iskolában a munkálatok, a mi iskolánkban is még tart az érettségi. Ennek ellenére mindenki igyekezett beszámolót összeállítani. Örömmel látom, hogy minden intézményben komoly munka folyt, nagyon sokrétű tevékenység zajlott, mind az oktatás, mind a nevelés, mind a szabadidő hasznos eltöltése tekintetében. Ezt jó látni, hogy Dunavecsén van lehetőség minden korosztálynak, minden világnézetű és minden tehetségi szintű gyermeknek tanulni. Tehát nincs szükség más településre elmenni tanulni. Ez a tendencia el is indult, hiszen láthatjuk, hogy a létszámok szépen növekedtek. Kezdeném az óvodával, nagyon örülök annak, hogy a beíratkozottak száma is nagyon jelentős volt. Még egy ilyen összefüggés, jó látni, hogy szépen tudnak együtt dolgozni az intézmények. Volt Tehetség Nap, amin mindannyian részt tudtunk venni, volt sport nap, voltak olyan alkalmak, ahol egyik intézmény látogatta meg a másik intézményt és a beszámolójában ez tükröződik. Ezért minden beszámolót elfogadásra javaslok.  

Vörös Sándor polgármester
Köszönöm minden intézményvezető, pedagógus, takarító munkáját, és a gyerekek kitartását.  A mai napon az EGYMI-ben történt látogatás után eszembe jutott a liftkérdés. Jó tanácsként mondom, mivel uniós pályázatról van szó, hogy minden esetben a projekt arányos akadálymentesítés kötelező elem. Tehát az épület nem akadálymentes, ha a lift nem működik. Jó tanácsként, erre azért kérdezzetek rá.

Kochné Vadászi Borbála alpolgármester
Egyszer találhatnánk megoldást a nyári szünetre is. A 10 hét túl hosszú és nagyon sok szülőnek okoz gondot a gyermekek biztonságos felügyelete. Tudjuk, hogy lesz napközis tábor a református kollégiumban, iskolában is.

Mohácsi-Dér Gabriella képviselő, a bizottság tagja
A könyvtár, művelődési ház is 1-1 hetet be tudna vállalni, az is nagy segítség lenne a szülőknek. 

Molnár Gyula képviselő, a bizottság elnöke
Javaslom a bizottságnak, hogy mind a négy beszámolót fogadjuk el. Megkérdezem a bizottság tagjaitól, hogy ki ért egyet a 2025/2026. tanév eredményéről szóló beszámolók elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozta:

112/2026. (VI. 23.)
Beszámoló a 2025/2026. tanév eredményeiről
										H a t á r o z a t a


1./ A Pénzügyi, Ügyrendi, Humán és Városgazdálkodási Bizottság megtárgyalta a „Beszámoló a 2025/2026. tanév eredményeiről” szóló napirendet és úgy határoz, hogy a Dunavecsei Petőfi Sándor Általános Iskola, Százszorszép Óvoda, a Dunavecsei Református Kollégium és a Duna Menti EGYMI beszámolóját elfogadásra javasolja a képviselő-testület számára.

2./ Ezen határozatról értesül:
- Sándor Zsombor képviselő, a bizottság elnökhelyettese


II. Napirend:
 3.) Tájékoztató a bölcsőde nevelési-gondozási évéről
                         Előterjesztő: Vörös Sándor polgármester
                         Előterjesztésért felelős: Liptai-Kölesdi Ágnes bölcsődevezető
                         Témafelelős: Sándor Zsombor képviselő


Molnár Gyula képviselő, a bizottság elnöke
A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese
Az intézményben zajlik a munka, hisz a nevelési évnek augusztusban van vége. A beszámolóból kiderül, hogy megfelelő munka folyik a bölcsődében. Várhatóan csökkenni fog a gyermeklétszám, de nekünk jelent végig gondolási feladatot, hogy hogyan tudjuk betölteni az üres helyeket. 

Vörös Sándor polgármester
Kérdésem, hogy a beíratkozás után hány üres helyünk marad szabadon?

Liptai-Kölesdi Ágnes bölcsődevezető
Jelenleg négy üres helyünk van még, de be fog töltődni.

Sándor Zsombor, a bizottság elnökhelyettese
Még arra akartam kitérni, hogy sajátos nevelési igényű gyermekből 1 fő, korai fejlesztésre szoruló gyermekből 1 fő, rendszeres gyermekvédelmi kedvezményben 1 fő, védelembe vett 1 fő van az intézményben. Igazából nincsenek sokan, akik kirívó esetek. Elfogadásra javaslom a beszámolót. 

Molnár Gyula képviselő, a bizottság elnöke
Megkérdezem a bizottság tagjaitól, hogy van-e valakinek kérdése a beszámolóval kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a bölcsőde nevelési-gondozási évéről szóló tájékoztató elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

113/2026. (VI. 23.)
Tájékoztató a bölcsőde nevelési-gondozási évéről																H a t á r o z a t


1./ A Pénzügyi, Ügyrendi, Humán és Városgazdálkodási Bizottság úgy határoz, hogy a bölcsőde nevelési-gondozási évéről szóló tájékoztatót elfogadásra javasolja a képviselő-testület számára.

2./ Ezen határozatról értesül:
- Sándor Zsombor képviselő, a bizottság elnökhelyettese


III. Napirend:
 4.)   Szabadszállás város Önkormányzatának javaslata a Társulási
        megállapodás módosítására
                          Előterjesztő: Vörös Sándor polgármester
                          Előterjesztésért felelős: Nagy Erzsébet
                         Témafelelős: Molnár Gyula képviselő


Molnár Gyula képviselő, a bizottság elnöke
Szabadszállás Város Önkormányzata tagsági jogviszonnyal rendelkezik a Felső-Kiskunsági és Dunamelléki Többcélú Kistérségi Társulásban.
A társulás működésének szabályait Magyarország helyi önkormányzatairól szóló 2011. évi CLXXXIX. törvény, valamint az annak alapján elfogadott társulási megállapodás határozza meg. 
A társulás a GVOP-2005-4.4.2 program keretében a térség hét településén szélessávú hálózat kiépítését valósította meg. A társulási megállapodás rögzíti a hálózat tulajdonjogi megosztását, amely szerint a vagyonelem a hét érintett önkormányzat – Apostag, Dunaegyháza, Kunadacs, Kunpeszér, Szabadszállás, Szalkszentmárton és Újsolt – közös tulajdonát képezi. 
A tulajdoni arányokat a települések lakosságszáma alapján állapították meg, amelyet a 2025. február 28-án elfogadott társulási megállapodás melléklete tartalmaz.
A társulás a jelenleg hatályos társulási megállapodás alapján kizárólag szociális és gyermekjóléti feladatokat lát el a fenntartásában működő Kistérségi Egyesített Szociális Intézmény útján, a feladatellátásához a szélessávú hálózat vagyonelemre nincs szüksége.
A Társulási Tanács 2025. év február 12-én elfogadta a tagdíjmódosítást, mely szerint a társulási tagdíj mértéke 60/Ft/lakos összegben került meghatározásra. A tagdíj emelés mértékét szükséges a társulási megállapodásban átvezetni. Javaslom a társulási megállapodás elfogadását. Bár azt látom, hogy mi nem vagyunk részese a programnak.

Vörös Sándor polgármester 
A szélessávú hálózat kiépítésével kapcsolatban végig azt képviseltem, hogy semmi közünk az ügyhöz. Amikor a pályázat kiírásra került, mint Kunszentmiklós várossal pályáztunk közösen, az összes többi település egybe. Az az eredmény született, hogy a többi település támogatást kapott, Kunszentmiklós pedig nem kapott támogatást. Az akkori cég a saját költségén megvalósította e két település hálózatának kiépítését, innentől kezdve a hálózat tulajdonjoga nem az önkormányzaté volt, hanem a kiépítő cégé. Aki most az összes többi településtől meg szeretné vásárolni. Úgy gondolom, hogy innentől kezdve a többi település belügye, hogy mit szeretnének csinálni a hálózattal. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

114/2026. (VI. 23.)
Szabadszállás város Önkormányzatának javaslata a Társulás
megállapodás módosítására
										H a t á r o z a t


1./ A Pénzügyi, Ügyrendi, Humán és Városgazdálkodási Bizottság úgy határoz, hogy úgy határoz, hogy a Társulás módosításokkal egységes szerkezetbe foglalt társulási megállapodását javasolja elfogadni.

2./ Ezen határozatról értesül:
- Molnár Gyula képviselő, a bizottság elnöke


IV. Napirend:
5.) Praxisjog átruházási kérelem 
                       Előterjesztő: Vörös Sándor polgármester
                       Előterjesztésért felelős: Zavaczki Renáta ügyvezető 
     Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a RenDoDental Kft. ügyvezetőjét, hogy a praxisjog átruházással kapcsolatban tájékoztassa a bizottságot.

Zavaczki Renáta a RenDoDental Kft. ügyvezetője
A jelenlegi praxisjog tulajdonos a körzetben ellátást végző orvos között megállapodás született a praxisjog átruházásáról annak érdekében, hogy a körzet ellátása hosszú távon stabilan tisztán, a tényleges ellátást végző orvos személyéhez kötötten történjen. Amennyiben támogatják, abban az esetben szeretnénk a praxisban dolgozó alkalmazottra Dr. Saman Sadeghi doktor úr nevére íratni a praxisjogot. Ezért kérjük a Képviselő-testületet, hogy a praxisjog átruházásához szükséges hozzájárulást megadni szíveskedjenek. A rendelőt továbbra is a RenDoDentál Kft. működtetné a lakosság ellátása folyamatosan biztosított lenne.

Sándor Zsombor, a bizottság elnökhelyettese
Én igazából a magyarázatot nem értem.

Zavaczki Renáta a RenDoDental Kft. ügyvezetője
A Dr. Moldován Antal papíron a tulajdonos, és mi szeretnénk, hogy az legyen a tulajdonos, aki itt is dolgozik. Az eddigi segítségüket is nagyon szépen köszönjük, és már csak ez az egy pont van, amit ha legalizálunk, akkor ez is elhárul. A doktor úr nagyon szeret itt lenni, a páciensek is szeretik, jó visszajelzéseket kaptunk. 

Sándor Zsombor, a bizottság elnökhelyettese
Az a véleményem, hogy érdemes lenne a lehetőséget biztosítani.

Vörös Sándor polgármester
Ebben a leosztásban mi jogviszonyban a doktor úrral fogunk állni. 

Zavaczki Renáta a RenDoDental Kft. ügyvezetője
Nem feltétlen, mert mi maradunk továbbra is mint cég, ugyanaz lesz, mint ami eddig volt a Moldován doktor úrral. Csak kivesszük a rendszerből a Moldován doktor urat. 

Vörös Sándor polgármester
Betettük a másik széket. Ezt mi azzal a céllal vásároltuk, hogy ott TB által finanszírozott ellátás folyjon, ezzel is gyorsítsuk az ellátás hatékonyságát.

Zavaczki Renáta a RenDoDental Kft. ügyvezetője
Amikor beüzemelésre került, akkor akire alapoztunk hétfőn, szerdán és pénteken is dolgozott, volt állami és magán ellátás is. A doktor úr kiborult azon, hogy ott nem volt semmilyen bútor, eszköz mindig az asszisztens szaladgált a kettő fogászati szék között. Megnyugtattuk, hogy szerzünk bútorokat, minden ott lesz kéznél. Erre azt válaszolta, hogy ameddig nem lesz úgy, addig ő nem jön le. Folyamatban van az is, beszélni szerettem volna Önökkel, hogy abban a két bútor beszerzésében hátha tudnának segíteni. Sajnos mindkettő kezelőt úgy kell kialakítani, hogy fiókos bútorok legyenek, semmi nem lehet szemelőtt. 





Vörös Sándor polgármester
Halottam a problémáról az új fogaszati székkel kapcsolatban. Ez megoldódott?

Zavaczki Renáta a RenDoDental Kft. ügyvezetője
Az a probléma, hogy nincs elég lejtése a vízelvezetésnek, amiatt sokszor megakad. Minden héten jön a szerelő, azt mondta, hogy a földbe kellett volna elvezetni. Persze neki kellett volna elvezetni. 

Vörös Sándor polgármester
Javasoljuk neki, hogy a problémát oldja meg. Változatlanul tartjuk, ha a fogorvosnak szüksége van a szolgálati lakásra, a meghatározott díjon rendelkezésére tudjuk bocsátani. 

Zavaczki Renáta a RenDoDental Kft. ügyvezetője
Úgy tudom, hogy heti kétszer itt szokott aludni. Fel fogom neki ajánlani. Még annyi információ, hogy olyan céggel szerződtünk most le, akik magyar fogorvosok, járják a vidéki körzeteket, implantálással, fogpótlással foglalkoznak. Elindítjuk a promóciót, ez online és ofline is működni fog. Tehát lesz egy extra szolgáltatás, havonta egyszer lejönnek, implantálnak – eljön két szájsebész, kettő műtősegéd – a fogpótlást pedig egy másik magyar orvos végzi. 

Aranyi János Gábor képviselő, a bizottság elnökhelyettese
Úgy gondolom, hogy egy vállalkozás rentábilisan kell, hogy működjön. A bútorok beszerzését meg kell oldani vállalkozási szinten. 

Zavaczki Renáta a RenDoDental Kft. ügyvezetője
Én arra gondoltam, hogy az állami résznél kérnék segítséget. A másik kezelőt nagyon szívesen bebútorozom ezekkel a fiókos szekrénnyekkel. Azért gondoltam, mivel az önkormányzaté az egész fogászati rendelő, hogy segítséget kérek. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Praxisjog átruházási kérelem elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

115/2026. (VI. 23.)
Fogászati körzet praxisjog átruházásának 
jóváhagyásáról és feladat-ellátási szerződés megkötéséről
																					H a t á r o z a t a


1./ A Pénzügyi, Ügyrendi, Humán és Városgazdálkodási Bizottság a RenDoDental Kft. ügyvezetőjének írásbeli kérelmét megtárgyalta, és az önálló orvosi tevékenységről szóló 2000. évi II. törvény 2/A. §-a alapján javasolja a hozzájárulását megadni Dunavecse fogorvosi körzethez tartozó praxisjog (működtetési jog) átruházásához.

1./ A bizottság javasolja támogatni, hogy a fenti körzet hosszú távú és stabil ellátása érdekében a praxisjog a jelenlegi jogosulttól a körzetben ténylegesen ellátást végző orvos, Dr. Saman Sadeghi részére kerüljön átruházásra.

2./ A bizottság javasol hozzájárulni ahhoz, hogy az Önkormányzat a fogorvosi körzet egészségügyi feladatainak ellátására háromoldalú feladat-ellátási előszerződést (majd a praxisengedély véglegessé válását követően feladat-ellátási szerződést) kössön az alábbi felekkel:
· Dunavecse Város Önkormányzata (mint a feladat ellátásáért felelős),
· Dr. Saman Sadeghi fogorvos/háziorvos (mint a praxisjog leendő személyes jogosultja), és a
· RenDoDental Kft. (mint a rendelő infrastrukturális működtetését és a gazdasági hátteret biztosító egészségügyi szolgáltató).
3./ A bizottság javasolja felhatalmazni a Polgármestert a feladat-ellátási (elő)szerződést az Önkormányzat nevében aláírja.
 
4./ A bizottság javasolja felkérni a Jegyzőt, hogy a döntésről a kérelmezőt (RenDoDental Kft.-t), valamint az érintett orvosokat írásban értesítse, és gondoskodjon a döntésnek az Országos Kórházi Főigazgatóság (OKFŐ) felé történő továbbításáról a hatósági véleményezés/engedélyezés céljából.

5./ Ezen határozatról értesül:
- Sándor Zsombor képviselő, a bizottság elnöke


V. Napirend:
6.) Szakrendelő intézményvezetői pályázata
                       Előterjesztő: Vörös Sándor polgármester
                       Előterjesztésért felelős: Nagy Erzsébet jegyző
     Témafelelős: Sándor Zsombor képviselő



Molnár Gyula képviselő, a bizottság elnöke
Felkérem a témafelelőst a napirend ismertetésére.

Sándor Zsombor képviselő, a bizottság elnökhelyettese
Dunavecse Város Önkormányzat Dr. Kolozs Gergely Kistérségi Egészségügyi Központ intézményvezetőjének megbízatása 2026. szeptember 30. napjával lejár, ezért szükséges a pályázat kiírásra. 
Az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI.28) kormányrendelet 3.§ szerint az egészségügyi szolgálati jogviszony létesítése a munkáltató egyedi döntése, vagy meghívásos eljárás alapján történhet. A rendelkezés alapján tehát lehetőség van a magasabb vezetői egészségügyi szolgálati jogviszonyra történő nyílt pályázat kiírására.
A beérkező pályázati anyagok rangsorolására és a nyertes pályázó személyére vonatkozó javaslattételre 3 fős előkészítő bizottság létrehozására teszek javaslatot. Javaslom a határozati javaslatok elfogadását.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat 1. elfogadásával a pályázati felhívás szerint?

A bizottság tagjai 6 igen szavazattal, ellenszavazat nélkül az alábbi határozatot hozták:

116/2026. (VI. 23.)
Pályázati kiírás

								             H a t á r o z a t a
  

1. A Pénzügyi, Ügyrendi, Humán és Városgazdálkodási Bizottság úgy határoz, hogy a Dr. Kolozs Gergely Kistérségi Egészségügyi Centrum intézményvezetői beosztására az előterjesztésben foglaltak alapján javasolja a pályázat kiírását. 

2. A bizottság javasolja felkérni Nagy Erzsébet jegyzőt, hogy pályázati felhívást tegye közzé a kormányzati személyügyi igazgatási feladatokat ellátó szerv internetes oldalán, valamint Dunavecse város honlapján tegye közzé.
           Határidő: értelemszerű
           Felelős: Nagy Erzsébet jegyző

3. Ezen határozatról értesül:
Sándor Zsombor képviselő a bizottság elnökhelyettese

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a bizottság összetételével a határozati javaslat szerint:

A bizottság tagjai 6 igen szavazattal, ellenszavazat nélkül az alábbi határozatot hozták:

117/2026. (VI. 23.)
Bizottság létrehozása

									H a t á r o z a t a

1./	A Pénzügyi, Ügyrendi, Humán és Városgazdálkodási Bizottság úgy határoz, hogy a pályázó(k) meghallgatására létrehozott bizottság tagjai a következők:
elnök: 				Kochné Vadászi Borbála alpolgármester
elnökhelyettes:		Molnár Gyula PÜHV Bizottság elnöke
tag:				Sándor Zsombor képviselő
tag:				az egészségügyi szakmai testület képviselője
tag:	a járóbeteg-szakellátást nyújtó egészségügyi szolgáltató vezetésére szóló meghívásos eljárás esetén a területileg illetékes városi kórház vezetője

Határidő: pályázati kiírás 2026. június 23.
	      pályázók meghallgatása 2026. 
      bizottság véleményezése 2026. szeptember 30.
                  pályázat elbírálása 2026. szeptember 30.

2./ Ezen határozatról értesül:
     Sándor Zsombor képviselő a bizottság elnökhelyettese
								


VI. Napirend:
             7.) Kérelem helyi védettségi megszüntetésére
                        Előterjesztő: Vörös Sándor polgármester
                        Előterjesztésért felelős: Nagy Erzsébet jegyző
                        Témafelelős: Aranyi János Gábor képviselő


Molnár Gyula képviselő, a bizottság elnöke
Felkérem a témafelelőst a napirend ismertetésére.

Aranyi János Gábor képviselő, a bizottság elnökhelyettese
Czili István kérelmében leírta, hogy szeretné a Dunavecse, Bajcsy-Zs. u. 4. sz. alatti ingatlanáról levetetni a helyi védettséget. Az épület állapota leromlott, a homlokzata több helyen vizesedik és mállik, a vakolat sérült, nyílászárói elavultak, az épület energetikai állapota nem megfelelő.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy szüntessük meg a Bajcsy-Zs. utca 4. sz. alatti ingatlan helyi védettségét, a rendelet mellékletéből törölve legyen?

A bizottság tagjai 6 igen szavazattal, ellenszavazat nélkül az alábbi határozatot hozták:

118/2026. (VI. 23.)
A Dunavecse, Bajcsy-Zsilinszky u. 4. szám alatti 
ingatlan helyi védettségének megszüntetéséről 
és a rendelet módosításáról

									H a t á r o z a t a

A Pénzügyi, Ügyrendi, Humán és Városgazdálkodási Bizottság a június 23-i ülésén megtárgyalta a Dunavecse, Bajcsy-Zs. u. 4. szám alatti ingatlan helyi védettségének megszüntetésére irányuló kérelmet. A Képviselő-testület megállapítja, hogy az ingatlan műszaki és energetikai állapota jelentősen leromlott, homlokzata több helyen vizesedik és mállik, vakolata sérült, nyílászárói elavultak, energetikai állapota nem megfelelő, így a helyi védettség fenntartása a továbbiakban nem indokolt.

A bizottság a fenti indokok alapján az alábbi határozatot hozza:
1./ A bizottság úgy határoz, hogy a Dunavecse, Bajcsy-Zs. u. 4. szám alatti ingatlan helyi védettségét javasolja megszüntetni.

2./ A bizottság javasolja felkérni Nagy Erzsébet jegyzőt, hogy a településképi és helyi építészeti örökség védelméről szóló önkormányzati rendelet módosítását készítse el és a soron következő testületi ülésre terjessze be.

3./ A bizottság javasolja felkérni a jegyzőt, hogy a rendeletmódosítás elfogadását követően intézkedjen a döntés kérelmezővel történő közléséről, valamint a helyi védettség törlésének ingatlan-nyilvántartási átvezetéséről.

4./ Ezen határozatról értesül:
     Molnár Gyula képviselő a bizottság elnöke


VII. Napirend:
             8.)  Döntés Esélyegyenlőségi Jóléti Közalapítvány
                         megszüntetéséről
                         Előterjesztő: Vörös Sándor polgármester
                         Előterjesztésért felelős: Nagy Erzsébet jegyző
                         Témafelelős: Molnár Gyula képviselő


Molnár Gyula képviselő, a bizottság elnöke
A Közalapítvány évek óta nem működik, a kuratóriumi tagok egy része nem él, aki eddig a bevallásokat csinálta szintén elhalálozott. A NAV folyamatosan küldi a büntetéseket, ezért kezdeményezni szükséges a közalapítvány megszüntetését. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet azzal, hogy kezdeményezzük az Esélyegyenlőségért Jóléti Szolgálat Közalapítvány megszüntetését?

A bizottság tagjai 6 igen szavazattal, ellenszavazat nélkül az alábbi határozatot hozták:


119/2026. (VI. 23.)
Döntés Esélyegyenlőségért Jóléti Szolgálat
Közalapítvány megszüntetéséről
								H a t á r o z a t a

				
1./ A Pénzügyi, Ügyrendi, Humán és Városgazdálkodási Bizottság megtárgyalta a napirendet és megállapítja, hogy az hogy az általa alapított „Esélyegyenlőségért Jóléti Szolgálat Közalapítvány” (korábbi név: Esélyegyenlőséget gyermekeinknek” Közalapítvány (székhely: 6087 Dunavecse, Fő út 43.) melyet Bács-Kiskun Megyei Bíróság Pk.30/1997/3. sorszám alatti végzésével 1997.április 15. napján 950. sorszám alatt vezetett be a civil szervezetek nyilvántartásába, majd névváltoztatásról Pk.30/1997/11. sorszámú végzéssel határozott.

A bizottság ezért javasolja a Közalapítvány jogutód nélküli megszüntetését.

2./ A bizottság javasolja megállapítani, hogy a Közalapítványnak:
- nincs más civil- illetve gazdálkodószervezetben részesedése,
- nincs jogi személyiségű szervezeti egysége,
- nincs el nem számolt támogatása,
- nincs elszámolt, de bármilyen kötelezettséggel érintett tétele, akár támogatásból eredően,
- nincs fennálló hitelezői tartozása.

- A Közalapítvány kizárólag pénzvagyonnal rendelkezik, melyet a tulajdonában álló, az OTP Bank Nyrt.-nél vezetett 11732105-20002626 számú folyószámláján tart.

3./ A bizottság javasolja megbízni és meghatalmazni dr. Molnár Erika ügyvédet DR MOLNÁR ERIKA ÜGYVÉDI IRODA tagját (2300 Ráckeve, Ady Endre u. 46.; Kasz:36065556; Ügyfélkapu:18709924), hogy Dunavecse Város Önkormányzata képviseletében teljes jogkörrel járjon el a Kecskeméti Törvényszék, a Nemzeti Adó- és Vámhivatal (NAV), az OTP Bank Nyrt., valamint minden egyéb szükséges hatóság előtt az „Esélyegyenlőségért Jóléti Szolgálat Közalapítvány” kényszer-végelszámolási / törvényességi felügyeleti eljárás keretében történő megszüntetése és a civil szervezetek nyilvántartásából való törlése érdekében.

4./ A bizottság javasolja felhatalmazni a Polgármestert, hogy az Önkormányzat képviseletében az ügyvédi megbízási szerződést aláírja, és az eljárás költségeit az Önkormányzat éves költségvetésének terhére biztosítsa.

5./ A bizottság javasolja ismételten kinyilvánítani, hogy a hatósági és eljárási költségek levonása után az OTP-számlán maradt pénzvagyon az Önkormányzat által alapított és fenntartott Gyermekeinkért Iskolai Alapítvány (székhely:6087 Dunavecse, Zrínyi u. 6.
adószáma:19049395-1-03; Bírósági bejegyzés száma: Pk.61104/1992/4) kerüljön átadásra.  

6./ Ezen határozatról értesül:
     Molnár Gyula képviselő a bizottság elnöke


VIII. Napirend:
             9.)  Árajánlat kérése a szakrendelő felújítási pályázathoz
                          Előterjesztő: Vörös Sándor polgármester
                          Előterjesztésért felelős: Ginál Róbert gazdálkodási csoportvezető
                          Témafelelős: Molnár Gyula képviselő



Molnár Gyula képviselő, a bizottság elnöke
Az Egészségügyi szakellátás fejlesztése Dunavecsén című, TOP_PLUSZ-3.3.2-21-BK1-2025-00024 azonosító számú pályázatunk az eü. gép beszerzések mellett tartalmaz kisebb mértékű felújítási (burkolatcsere, festés, tetőjavítás, vakolatjavítások) munkát is, amelynek beszerzése kapcsán három árajánlat bekérése szükséges. A tervezői költségbecslés szerint a munka bruttó 31 080 829 Ft összegű, így nem kötelező közbeszerzés keretében versenyeztetni a munka elvégzését, természetesen a testület dönthet úgy, hogy egyszerűsített közbeszerzési eljárással versenyezteti meg a munkát. Ammennyiben közbeszerzési szakértő kerül bevonásra, akkor annak díját is szükséges tervezni a kiadásoknál. A pályázat beadásakor tervező által készített anyag (helyszínrajz, alaprajzok, műszaki leírás, árazott és árazatlan költségvetés) készült, amelyet az előterjesztéshez mellékelve van. Először is arról kell javaslatot meghozni, hogy egyszerűsített közbeszerzési eljárással versenyeztessük-e meg a munkát vagy árajánlatok bekérésével. 

Vörös Sándor polgármester
Az anyagot megkaptátok. El kellene indítani a dolgot, az első lépés az, hogy az épületre előírt felújítási munkálatokra árajánlatot kérünk be. Kettő lehetőségünk van: az összeg közbeszerzés határ alatti. A szakértő szóbeli tájékoztatása alapján ez nem is számolódik össze mással. Viszont annak a lehetősége felmerült, hogy a beszerzési eljárás ne itt folytassuk le, hanem közbeszerző cég folytassa mert, akkor bizonyos ellenőrzéseket a cégek vonatkozásában megtesznek és kész anyagokat küldenek. Ebben az esetben meghívásos árajánlatkérésre is van lehetőség. Az első kérdés az, hogy a szabályzatunk alapján mi magunk végezzük el a beszerzési eljárást, vagy bízunk meg egy lebonyolítással foglalkozó céget. 



Molnár Gyula képviselő, a bizottság elnöke
Én támogatom, hogy közbeszerző céget keressünk meg. Megkérdezem a bizottság tagjaitól, hogy ki ért egyet azzal, hogy a Magistrum-S Kft-t kérjük fel a lebonyolításra?

A bizottság tagjai 4 igen szavazattal, 1 ellenszavazat nélkül szavazott.

Aranyi János Gábor képviselő, a bizottság elnökhelyettese
Úgy gondolom, hogy ez nem egy nagy feladat, az összes, ismert környékbeli céget meg kell hívni.

Vörös Sándor polgármester
Mondjatok vállalkozásokat, minimum 3, legalább 5 céget meg kell hívni. Én a Vecse-Ép Kft. javaslom. 

Aranyi János Gábor képviselő, a bizottság elnökhelyettese
Bevonat Bt., és az Apovill Kft.

Nagy Erzsébet jegyző
Alapép Kft., és az Anvikor Kft.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a javasolt vállalkozások részére kerüljön kiküldésre az ajánlattételi dokumentáció?

A bizottság tagjai 6 igen szavazattal, ellenszavazat nélkül az alábbi határozatot hozták:

120/2026. (VI.23.)
Az „Egészségügyi szakellátás fejlesztése Dunavecsén” 
(TOP_PLUSZ-3.3.2-21-BK1-2025-00024) című projekt
 keretében megvalósuló felújítási munkák beszerzési 
eljárásának megindításáról

                                                                                               H a t á r o z a t a 

A Pénzügyi, Ügyrendi, Humán és Városgazdálkodási Bizottság megtárgyalta a TOP_PLUSZ-3.3.2-21-BK1-2025-00024 azonosító számú, „Egészségügyi szakellátás fejlesztése Dunavecsén” című pályázathoz kapcsolódó felújítási munkák (burkolatcsere, festés, tetőjavítás, vakolatjavítás) elvégzésére vonatkozó előterjesztést, és az alábbi döntést hozza:

1./ A bizottság úgy határoz, hogy a bruttó 31 080 829 Ft tervezői költségbecslésű felújítási munkák elvégzésére – figyelemmel arra, hogy az összeg nem éri el a nemzeti közbeszerzési értékhatárt – nem indít közbeszerzési eljárást. A beszerzést a hatékony és gazdaságos pénzfelhasználás elvét szem előtt tartva, közvetlen piaci versenyeztetéssel, 3 (három) független vállalkozástól történő írásos árajánlat bekérésével javasolja megvalósítani.

2./ A bizottság javasolja jóváhagyni a beszerzési eljárás alapját képező ajánlattételi dokumentációt.

3./ A bizottság javasolja a beszerzési eljárás szakszerű és jogszerű előkészítése, valamint teljes körű lebonyolítása érdekében megbízni a Magistratum-S Kft-t a lebonyolítói feladatok ellátásával.

4./ A bizottság javasolja felkérni a Polgármestert, hogy a megbízott közbeszerzési tanácsadó útján gondoskodjon az ajánlattételi felhívás és a dokumentáció egyidejű megküldéséről az alábbi 5 (öt) kivitelező szervezet részére:
- Bevonat Bt. (Solt)
- Alapép Kft. (Nagyvenyim)
- Apovill Kft.
- Anvikor Kft. (Kalocsa)
- Vecse-Ép Kft.

A bizottság javasolja felkérni a Polgármestert, hogy a beérkező ajánlatok szakmai és pénzügyi kiértékelését követően – a lebonyolító szakvéleménye alapján – terjessze a Képviselő-testület elé a döntési javaslatot a nyertes vállalkozó kiválasztására és a vállalkozási szerződés megkötésére.

5./ Ezen határozatról értesül:
     Molnár Gyula képviselő a bizottság elnöke

IX. Napirend:
10.)Műemlék épület felújításának támogatása (református templom)
                        Előterjesztő: Vörös Sándor polgármester
                        Előterjesztésért felelős: Vörös Sándor polgármester
                        Témafelelős: Molnár Gyula képviselő


Molnár Gyula képviselő, a bizottság elnöke
A református templom felújítása februárban egyszer már tárgyaltuk, akkor a civil támogatásból nem részesültek, mivel a műemlék épület felújítására nagyobb összeget szeretnénk adni, mint amennyit a civil keretből szoktunk. Tegnapi napon a lelkipásztor kiegészítette korábbi kérelmét azzal, hogy kimutatta a felújítás eredeti költségét és leírta, hogy további 13,3 millió forint Korábban beszéltünk arról is, ha eladásra kerül a régi Tüzép telep mögötti terület, akkor a befolyt összeget megkaphatják. Várom a javaslatokat a támogatási összeget illetően. 

Vörös Sándor polgármester úr
A pályázat kiírásra került, érkezett be ajánlat, a pályázat bontása június 25-én lesz. Ebből az összegből szeretném felújítani a kagyló szökőkutat is. 

Sándor Zsombor képviselő, a bizottság elnökhelyettese
Hét millió forintot javaslok. 

Aranyi János Gábor képviselő, a bizottság elnökhelyettese
Javaslok, hogy az ételszállító kerékpárra vásároljuk valamit, ami megkönnyíti a szállítást, illetve a kerékpár felborulását.




Vörös Sándor polgármester úr
Ha levesszük az összegből a 2 millió forint szökőkút felújítási összeget, valamint a kerékpárok felújítására 500 eFt összeget. Az egyháznak 5-6 millió forint támogatási összeget tudunk nyújtani. 

Sándor Zsombor képviselő, a bizottság elnökhelyettese
Célozzuk meg a hatmillió forintot.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a Dunavecsei Református Egyházközség részéről a műemlék templom felújítására 6 millió forint összegű támogatást javasoljunk?

A bizottság tagjai 5 igen szavazattal, ellenszavazat nélkül az alábbi határozatot hozták:

121/2026. (VI.23.)
Műemlék épület felújításának támogatása (református templom)


1./ A Pénzügyi, Ügyrendi, Humán és Városgazdálkodási Bizottság elkötelezett a település épített örökségének megóvása mellett, ezért 6.000.000 Ft, azaz hatmillió forint vissza nem térítendő támogatást javasol biztosítani a Dunavecsei Református Egyházközség részére a helyi műemlék református templom felújítási munkálatainak támogatására.

2./  A bizottság a támogatás fedezetét Dunavecse Város Önkormányzata 2026. évi költségvetéséről szóló rendeletének általános tartalékkerete terhére biztosítja.

3./ A bizottság javasolja felhatalmazni a polgármestert a támogatási szerződés megkötésére és aláírására.
Határidő: a támogatási szerződés megkötésére a határozat elfogadását követő 30 nap.
Felelős: Vörös Sándor polgármester

4./ Ezen határozatról értesül:
- Molnár Gyula képviselő, a bizottság elnöke

X. Napirend:
11.)  Döntés tetőfelújításra beérkezett árajánlatokról (Fő út 26.)
                          Előterjesztő: Vörös Sándor polgármester 
                          Előterjesztésért felelős: Ginál Róbert gazdálkodási csoportvezető
        Témafelelős: Molnár Gyula képviselő



Molnár Gyula képviselő, a bizottság elnöke
Három ajánlat érkezett a Fő út 26. Takarékszövetkezet épület tetőcsere (lécezés, tetőcserép, szarufák cseréje, bádogos munkák) és belső munkálatok (födém szigetelés, gipszkartonozás) kivitelezési munkáira. A legkedvezőbbet Valaczka Csaba EV, Bogdán Tüzép Kft., Dallos Zoltán EV, Thermo-Per-Coop Kft. adta bruttó 8.813.261 Ft összegben.


Dallos Erika képviselő, a bizottság tagja
Bejelentem érintettségemet.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy Dallos Erika bizottsági tagot zárjuk ki a javaslat tételből?

A bizottság tagjai 0 igen szavazattal, 5 nem szavazattal szavaztak.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a Fő út 26. tetőfelújítására beérkezett árajánlatok közül Valaczka Csaba EV, Bogdán Tüzép Kft, Dallos Zoltán EV, Thermo-Per-Coop Kft. ajánlatát javasoljuk elfogadni bruttó 8.813.261 Ft összegben?

A bizottság tagjai 5 igen szavazattal, ellenszavazat nélkül az alábbi határozatot hozták:

122/2026. (VI.23.)
Döntés tetőfelújításra beérkezett árajánlatokról (Fő út 26.)

									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy Fő út 26. (régi Takarékszövetkezet) tetőfelújításra beérkezett árajánlatok alapján Valaczka Csaba EV, Bogdán Tüzép Kft., Dallos Zoltán EV, Thermo-Per-Coop Kft. által adott legkedvezőbb ajánlatot fogadja el, bruttó 8.813.261 Ft összegben.

2./ A bizottság javasolja felkérni 
- Vörös Sándor polgármester urat a további teendők ellátására.
- Ginál Róbert gazdálkodási csoportvezetőt, hogy az 1. pontban szereplő összeget a 2026. évi költségvetésbe tervezze be.


XI. Napirend:
12.) Fejlesztési javaslatok megvitatása
                  Előterjesztő: Vörös Sándor polgármester
                 Témafelelős: Molnár Gyula képviselő


Molnár Gyula képviselő, a bizottság elnöke
Polgármester úr kapott a Dunavecsei Tisza-sziget Facebook-oldalának adminisztrátorától egy 40 pontból álló javaslatcsomagot.

Vörös Sándor polgármester 
Azt javaslom, hogy pörgessük végig, ami döntést igényel, azt a testületi ülésen megtárgyaljuk. 

Sándor Zsombor képviselő, a bizottság elnökhelyettese
A Fő út rendbetétele nem az önkormányzat feladata.

Vörös Sándor polgármester 
Javaslom, hogy jelezze a Magyar Közút irányába. 

Aranyi János Gábor képviselő, a bizottság elnökhelyettese
A Fő út felújításával kapcsolatban valótlant állít, mivel 75 évvel ezelőtt még nem is került kialakításra. Javaslom, hogy pontról pontra haladjunk. 1. pontban javaslom a kötelező haladási irányt jelző tábla kihelyezését. 

Vörös Sándor polgármester 
A 2. pontban a Fő út szerepel. Javaslom az út tulajdonosának az út teljes szakaszának felújítását. A városköszöntő tábla visszaállítása folyamatban van. Utcai szemetesek is folyamatosan cserére kerülnek. 

Minden évben a költségvetési keretet megvizsgálva döntünk arról, hogy mely utcák kerülnek kátyúzásra, illetve aszfaltozásra.

Kochné Vadászi Borbála alpolgármester 
Fel lehetne sorolni, hogy ebben az évben melyik utcák lesznek felújítva. 

Vörös Sándor polgármester 
A 7. pontban a vasúti átjáró felújítását jelezni fogjuk a MÁV-nak. 

Molnár Gyula képviselő, a bizottság elnöke
A 8. pontban leírtakhoz annyit fűznék hozzá, hogy a József Attila utca és a gát keresztezésétől a kikötő lejáratáig a Magyar Közút kezelésében van. 

Vörös Sándor polgármester 
Erre a pontra annyit tudunk írni, hogy kezdeményezzük a Magyar Közútnál az útszakasz felújítását. 

Aranyi János Gábor képviselő, a bizottság elnökhelyettese
Azt írhatjuk, hogy a gáton végig rendes aszfalt van. 

Vörös Sándor polgármester 
A 9. pontban a kerékpáros infrastruktúra szerepel, amire azt tudjuk mondani, hogy útfelújítási sorrendben be fogjuk illeszteni. 

Aranyi János Gábor képviselő, a bizottság elnökhelyettese
Akik a javaslatokat feltették, gondolkozzanak el rajta, illetve segítsenek bennünket azzal, hogy milyen forrásból szeretnék megvalósítani. 

Molnár Gyula képviselő, a bizottság elnöke
A 10. pontban a körforgalom – az oda nem illő szobortalapzat eltávolítása, kamera elhelyezése a Szűz Mária szobor rongálásának megelőzésére szerepel. 

Aranyi János Gábor képviselő, a bizottság elnökhelyettese
Ezt a felvetést nem értem, először távolítsuk el a szobortalapzatot és helyezzünk ki kamerát. 

Vörös Sándor polgármester 
Sajnálatos, ami történt, majd a katolikus közösség megvizsgálja, hogy van-e létjogosultsága az újra állításnak. Ha már nem szeretnének oda kihelyezni szobrot, akkor mi fogunk róla beszélni.  Egyébként a kamera működik, ezért lett meg az elkövető. 

A 11. pontban a Béke köznél a zsákutca tábla hiánya szerepel. A táblát pótoljuk fogjuk. 

A 12. pontban a buszok közlekedése szerepel. A javaslatot továbbítani tudjuk a Volán társaság felé. 

A 13. pontban a Zöldfa utca (Református templommal szemben) – vissza kellene állítani legalább egyirányúnak. 

Molnár Gyula képviselő, a bizottság elnöke
A Zöldfa utca nem a Református templommal szemben van. Valószínű a templommal szemben lévő útszakaszra gondol, ami le lett zárva. 

Vörös Sándor polgármester 
Itt iskolaidőben így is olyan káosz van, ha még haladási irányokat tennénk be, az sokat rontana a közlekedésen. Szerintem hagyjuk így. 

A 15. és 16. pontra (Dunapart rendbe hozatala, öböl kitisztítása, stb…) annyit írhatunk, hogy köszönjük az észrevételeket, mérlegeljük. 

A 17. és 18. pontban is szerepel a kutyafuttató kérdése. Szoktam látni, hogy többen sétáltatnak kutyát, de azt nem tudom, hogy igénybe venné-e a kutyafuttatót.

Aranyi János Gábor képviselő, a bizottság elnökhelyettese
Régen a gát teteje fényesre volt koptatva, mindig találkozni lehetett emberekkel, kutyákkal, kerékpárosokkal és motorosokkal is. Akkor nem volt probléma, most pedig van. Azt a hozzászólásom az irományhoz, hogy legyen a társadalom hasznos része, adófizető állampolgárok legyenek, akkor próbáljanak beleszólni egy település életébe. 

Vörös Sándor polgármester 
A 19. pontban zöld, sport- és játszótér szerepel.  Kamerával kapcsolatban több javaslat is van, hogy mindenhová tegyünk kamerát. A válasz szerintem az, hogy köszönjük a javaslatot. Ugyanezt írhatjuk a 20-23 pontokra is. 

Aranyi János Gábor képviselő, a bizottság elnökhelyettese
A 20. ponthoz annyit mondanék, hogy a szökőkút felújítása folyamatban van. 

Vörös Sándor polgármester 
Ugyanezt írhatod a könyvszekrényre is. 

Vörös Sándor polgármester 
A rendezvényekkel kapcsolatban összehívtam egy 30 fős csoportot, kérdőívet szerkesztettünk és kiosztásra került. Azt vártam, hogy egyértelmű válaszok születnek, de ez nem így történt. Annyira szórnak a válaszok, hogy nem lehet belőle konkrét dolgot megállapítani, mert eldönthetetlen a kérdés. A kérdések között szerepelt például az is, hogy hol legyen a Hídi fesztivál. A kérdőívet fel fogjuk tenni a facebook oldalra is, meglátjuk az eredményeket. Tehát az a válaszom erre a pontra, hogy az erre irányuló felmérés megkezdjük. 

A 26. pontban szerepel a nyilvános mosdó témája. A nyilvános mosdó használatba van, de nem éjjel-nappal. Minden nap legalább az egyik nyitva van, olyan megfontolásból, ha az egyiket eldugítják, akkor a másikat ki lehessen nyitni. 

Aranyi János Gábor képviselő, a bizottság elnökhelyettese
A 27. pontban szerepel a vízelvezető árokok megszüntetése. Ezek az árkok nem vízelvezető árkok, hanem szikkasztó árkok. 

Vörös Sándor polgármester 
Felhívták a figyelmünket arra, hogy nem a víz elvezetése, hanem a csapadékvíz helyben tartása a cél. Esőkerteket kell csinálni, helyben kell szikkasztani. 

Aranyi János Gábor képviselő, a bizottság elnökhelyettese
Az a legrosszabb dolog, ha elvezetjük a csapadékvizet. 

Vörös Sándor polgármester 
A válaszunk az lehet, hogy a vízelvezetéssel kapcsolatos kérdésköröket maximálisan figyelembe vesszük a szakemberek javaslatát a víz helyben tartásával kapcsolatosan.  A 29. pontban szerepel a közbiztonság emelése, rendészet. A rendőrséget sajnos nem fogjuk tudni visszaállítani, de bízunk benne, ha elkészül az M8 autópálya, akkor a szakaszmérnökségnek lesz irodája, tehát lesz autópálya rendőrség. 

Aranyi János Gábor képviselő, a bizottság elnökhelyettese
Amikor elkészült a Pentele híd, akkor pedig az volt a baj, hogy túl sok volt a rendőri jelenlét. 

Vörös Sándor polgármester 
A 31. pontban szerepel a két temető bekamerázása, erre az önkormányzatnak nincs hatása, hogy a két temetőt bekamerázuk, javasoljuk, hogy a két felekezet vizsgálja meg annak lehetőségét, hogy szereltetne-e fel kamerákat vagy sem. A 33. pontban a bankfiók visszaállítása szerepel. Miután megszűnt az OTP az összes bankot megkerestük levélben, de sajnos egyikük sem szeretne fiókot nyitni a településen. A 34. pontban az idősek otthona szerepel. Bízunk benne, hogy a református egyház egyszer eljut oda, hogy otthont tud nyitni, mi minden támogatást megadunk.

Arany-Michels Richard református lelkész
Az idősellátásban van egy létszám, hogy mennyit finanszíroz az állam. Ha ezt tovább tágítják, akkor meg fog oldódni a helyzet. Ha minden jól fog alakulni, akkor 3-5 éven belül megvalósul. 

Vörös Sándor polgármester 
A 35. pontban a fiatalok lakhatása, a 36. pontban uszoda, a 37. pontban a nagyobb üzletlánc betelepülése, a 38. pontban a chipolvasó a benzinkúton szerepel. 

Aranyi János Gábor képviselő, a bizottság elnökhelyettese
A fiatalok lakhatásával kapcsolatban már sokszor elmondtam, hogy nem tartom jogosnak, hogy valaki 10-20 évig lakjon önkormányzati lakásban. 

Vörös Sándor polgármester 
A piaci alapú bérlés nagyon-nagyon kevés, itt a bérlők főként szolgálati jelleggel veszik igénybe a lakásokat. Ha lenne bérlakás program, akkor élnénk a lehetőséggel. 

Mohácsi-Dér Gabriella képviselő, a bizottság tagja
Egyetértek képviselő társammal, de az nem mindegy, hogy az a fiatal itt van nálunk és szolgáltat vagy pedig eljár vidékre dolgozni. 

Aranyi János Gábor képviselő, a bizottság elnökhelyettese
Én ezt már sokszor elmondtam, hogy limitálni kellene a bérlés idejét. Továbbá sokkal olcsóbban adjuk ki a lakásainkat, mint a környékbeli településeken. 

Aranyi Ágota intézményvezető
Régen is úgy volt, hogy a fiatalok 5 évre kaptak szolgálati lakást és kellett kötniük lakástakarékot. Egyszer hosszabbítani lehetett, de utána ki kellett költözniük. Így gördülékenyen ment.

Vörös Sándor polgármester 
Három olyan lakásunk van, ahol nem szolgálati jelleggel laknak. 

/Molnár Gyula képviselő, a bizottság elnöke elhagyja az üléstermet 14,40-kor, jelen van 4 bizottsági tag/

Aranyi János Gábor képviselő, a bizottság elnökhelyettese
Én kezdeményezem, hogy magánemberek dobják össze a chipolvasó árát, ne az önkormányzatnak kelljen. Ez lehet kezdeményezés, ha lesz olyan rendezvényünk, akkor annak bevételéből felajánlunk egy összeget a beszerzésre.

Vörös Sándor polgármester 
Szegedi Gábor mezőőrünknek van. A többi pontot már érintettük.

Sándor Zsombor képviselő, a bizottság elnökhelyettese
Megkérdezem a bizottság tagjaitól, hogy ki ért egyet az elhangzott javaslatokkal?

A bizottság tagjai 4 igen szavazattal, ellenszavazat nélkül az alábbi határozatot hozták:

123/2026. (VI.23.)
Fejlesztési javaslatok megvitatása

									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy az alábbi határozatot hozza a Dunavecsei Tisza-sziget 40 pontból álló javaslatcsomagjával kapcsolatban:

1. Külső szervek megkeresése és jelzések továbbítása
-A bizottság javasolja felkérni a polgármestert, hogy kezdeményezze a Magyar Közútnál a Fő út teljes szakaszának, valamint a József Attila utca és a gát kereszteződésétől a kikötő lejáratáig tartó szakasz felújítását.

-A bizottság javasolja felkérni a polgármestert, hogy küldjön hivatalos megkeresést a MÁV részére a vasúti átjáró felújítása, valamint a Volán társaság részére a buszközlekedést érintő lakossági észrevételek ügyében.

-A bizottság javasolja felkérni a polgármestert, hogy tájékoztassa az érintett egyházakat a temetők bekamerázására, valamint a Szűz Mária szobor talapzatára vonatkozó lakossági felvetésekről.

2. Önkormányzati hatáskörű intézkedések jóváhagyása
[bookmark: _GoBack]-A bizottság javasolja el rendelni a Kínai áruház elé a kötelező haladási irányt jelző tábla kihelyezését, valamint a Béke köznél a zsákutca tábla pótlását az önkormányzati költségvetés terhére.

-A bizottság tudomásul veszi a városköszöntő tábla visszaállításának, az utcai szemetesek cseréjének, valamint a szökőkút és a könyvszekrény felújításának folyamatban lévő munkálatait.

-A bizottság javasolja felkérni a polgármestert, hogy a Hídi fesztivál helyszínére vonatkozó lakossági felmérést folytassa le az önkormányzat hivatalos közösségi oldalán.

3.Szakpolitikai és fejlesztési elvek rögzítése
-A bizottság a csapadékvíz-kezelés terén elvi döntést hoz amellett, hogy a nyílt árkok megszüntetése helyett a víz helyben tartását, a szikkasztást és az esőkertek kialakítását támogatja a szakemberek javaslatainak maximális figyelembevételével.
-A bizottság a bérlakások és a fiatalok lakhatásának kérdését – a bizottsági vita alapján – egy későbbi ülésen, a bérleti időtartamok és a bérleti díjak felülvizsgálatával együtt, önálló napirendi pontként tárgyalja meg.

4. Ezen határozatról értesül:
· Sándor Zsombor képviselő, a bizottság elnökhelyettese


XII. Napirend:
                  13.)   Úttervezésre árajánlat kérése
                            Előterjesztő: Vörös Sándor polgármester
                            Előterjesztésért felelős: Vörös Sándor polgármester
                            Témafelelős: Aranyi János Gábor képviselő


Vörös Sándor polgármester
Azért került be, mert nagyon tanúságos ennek az öt utcának a sorsa, amiről döntöttünk, hogy beszereztetjük. Megcsináltattuk a tervet és el akartuk kezdeni a beszerzést. Azért nem kezdődött el, mert több mint 40 napja költségszakértésen van a minisztériumba. Ha nem kapunk választ, akkor az a szabály, hogy 45. napot követőleg feltételes eljárásban megindulhat a beszerzés. Javasolnám, hogy valamelyest rövidítsünk az időn, mert vannak utcák, amik még a múlt évben kezdtük el és még mindig nincs kész. Javaslom, hogy csak a tervezésre kérjünk árajánlatot és utána döntünk róla, hogy melyiket terveztessük meg. 

Sándor Zsombor képviselő, a bizottság elnökhelyettese
Megkérdezem a bizottság tagjaitól, hogy ki ért egyet azzal, hogy a Vörösmarty, Kölcsey, Báthori, Fülöp Gy. és Tátra utcák terveztetésére kérjünk be árajánlatot?

A bizottság tagjai 4 igen szavazattal, ellenszavazat nélkül az alábbi határozatot hozták:

124/2026. (VI.23.)
Úttervezési feladatokra árajánlat 
bekérése

									H a t á r o z a t a


1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasolja a Vörösmarty, Kölcsey, Báthory, Fülöp György és Tátra utcák útépítési tervezési munkálataira árajánlat bekérését úttervezéssel foglalkozó szakosodott vállalkozásoktól. 

2./ A bizottság javasolja felkérni Vörös Sándor polgármester urat, hogy a beérkezett árajánlatokat a soron következő testületi ülésre terjessze be.

3./ Ezen határozatról értesül:
- Sándor Zsombor képviselő, a bizottság elnökhelyettese



Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1449-kor bezárta.


Kmft.




	     Molnár Gyula			                                        Dallos Erika
                     Képviselő                                                        	        	       Képviselő  
                a bizottság elnöke                                                              a bizottság elnöke

